4. การประกอบธุรกิจของแต่ละสายผลิตภัณฑ์

  (ก) ลักษณะผลิตภัณฑ์หรือบริการ

  รายได้ของบริษัทและบริษัทย่อยจากการประกอบธุรกิจพัฒนาอสังหาริมทรัพย์ แบ่งเป็นประเภท
  ทาวน์เฮ้าส์ บ้านเดี่ยว และคอนโดมิเนียม ซึ่งโครงการที่พัฒนาทั้งหมด
  จะเป็นโครงการที่ตั้งอยู่ในเขตกรุงเทพมหานครและปริมณฑล

บริษัทและบริษัทย่อยมีโครงการที่ดำเนินงานอยู่ ณ วันที่ 31 ธันวาคม 2552 ดังต่อไปนี้

[TABLE]

* เป็นบริษัทร่วมทุนกับกลุ่มแปซิฟิค สตาร์กรุ๊ป โดยมีสัดส่วนการร่วมลงทุนร้อยละ 51:49

** เนื่องจากโครงการดังกล่าวดำเนินการอยู่ภายใต้ชื่อเดียวกัน จึงนับรวมเป็น
1โครงการในงบการเงินรวม

(ข) การตลาดและภาวะการแข่งขัน

  ภาวะอุตสาหกรรมของธุรกิจพัฒนาอสังหาริมทรัพย์สามารถสรุปได้ดังนี้

  ในปี 2552 ตลาดอสังหาริมทรัพย์มีการเปลี่ยนแปลงอย่างมาก
  ช่วงต้นปีตลาดอสังหาริมทรัพย์ได้รับผลกระทบจากวิกฤตเศรษฐกิจต่อเนื่องจากปีก่อนหน้า
  ทำให้ความเชื่อมั่นของทั้งผู้ประกอบการและผู้บริโภคลดต่ำลงมาก
  จะเห็นได้จากผู้ประกอบการต่างชะลอการเปิดโครงการ
  เช่นเดียวกับผู้บริโภคที่ชะลอการตัดสินใจซื้อ
  ส่งผลให้บรรยากาศในการซื้อขายอสังหาริมทรัพย์ไม่คึกคักเท่าใดนักในช่วงต้นไตรมาสแรกของปี
  อย่างไรก็ตามภาพรวมตลาดอสังหาริมทรัพย์เริ่มกลับมาส่งสัญญาณฟื้นตัวทั้งในแง่ยอดขาย
  การเข้าชมโครงการ รวมถึงการเปิดโครงการของผู้ประกอบการในไตรมาส 2
  เนื่องจากความขัดแย้งทางการเมืองที่เกิดขึ้นในช่วงเดือนเมษายนสามารถคลี่คลายลงได้และรัฐบาลได้ออกมาตรการกระตุ้นอสังหาริมทรัพย์หลายอย่าง
  ไม่ว่าจะเป็นการยืดอายุมาตรการลดหย่อนภาษีธุรกิจเฉพาะ
  ค่าธรรมเนียมโอนและการจดจำนองสำหรับภาคอสังหาริมทรัพย์ออกไปอีก 1 ปี สิ้นสุด 28 มีนาคม
  2553 และการอนุญาตให้นำเงินค่าซื้ออสังหาริมทรัพย์ในกรณีโอนกรรมสิทธิ์ภายในปี 2552
  จำนวนเท่ากับจำนวนที่จ่ายจริงแต่ไม่เกิน 300,000 บาท มาหักลดหย่อนภาษี
  เพิ่มเติมจากการนำดอกเบี้ยเงินกู้ยืมซื้อบ้านจำนวนไม่เกิน 100,000 บาท ต่อปี
  มาหักลดหย่อนภาษีได้ รวมถึงการดำรงนโยบายดอกเบี้ยต่ำ
  และการมีนโยบายสนับสนุนการให้สินเชื่อที่อยู่อาศัยผ่านธนาคารของรัฐ
  สำหรับในช่วงครึ่งหลังของปี เศรษฐกิจเริ่มส่งสัญญาณปรับตัวดีขึ้น
  ทั้งในแง่ของอัตราการเจริญเติบโตทางเศรษฐกิจและอัตราการว่างงาน
  ซึ่งเป็นผลจากการที่ภาครัฐได้ออกมาตรการกระตุ้นเศรษฐกิจอย่างต่อเนื่อง
  รวมถึงภาคเอกชนมีการเตรียมพร้อมรับมือกับภาวะเศรษฐกิจตกต่ำได้เป็นอย่างดี
  ส่งผลทำให้ความเชื่อมั่นของผู้บริโภคจึงฟื้นตัวอย่างรวดเร็ว
  ตลาดอสังหาริมทรัพย์จึงปรับตัวดีขึ้นอย่างต่อเนื่องจนถึงสิ้นปี
  ทั้งในแง่ยอดขายและการเปิดโครงการ รวมถึงการเร่งโอนกรรมสิทธิ์เพื่อประโยชน์ทางภาษีด้วย

  กลยุทธ์การแข่งขัน

  สำหรับภาพรวมของตลาดอสังหาริมทรัพย์ในอนาคต จะเป็นการแข่งขันของผู้ประกอบการรายใหญ่
  (Big Player) เป็นหลัก ดังนั้นบริษัทฯ จึงมีการปรับองค์กร
  เพื่อให้สอดรับกับการแข่งขันที่จะรุนแรงขึ้น
  โดยเริ่มต้นจากการปรับวิสัยทัศน์และพันธกิจหลักของบริษัทใหม่
  เพื่อให้พนักงานทุกคนมีเป้าหมายเดียวกัน คือ มุ่งให้ความสำคัญกับลูกค้าและบริการที่ครบวงจร
  มากกว่าการมุ่งสร้างยอดขาย เพราะเราเชื่อเสมอว่า การสร้างความพึงพอใจแก่ลูกค้า
  เป็นปัจจัยหลักที่จะนำมาซึ่งความสำเร็จในธุรกิจอสังหาริมทรัพย์ โดยวิสัยทัศน์ใหม่ของบริษัท คือ
  “เราจะเป็นที่ยอมรับในฐานะผู้กำหนดทิศทางในการอยู่อาศัยด้วยความคิดสร้างสรรค์
  เพื่อตอบสนองความต้องการในการอยู่อาศัยและถึงพร้อมด้วยคุณภาพทั้งสินค้าและการบริการภายในปี
  2553” และพันธกิจหลัก คือ
  “เราจะไม่หยุดนิ่งในการสร้างสรรค์ความพึงพอใจในการอยู่อาศัยที่ถึงพร้อมด้วยคุณภาพ”

  ทั้งนี้ จากเป้าหมายของบริษัทที่มุ่งสร้างความพึงพอใจแก่ลูกค้าเป็นสำคัญ ตั้งแต่ปี 2551 บริษัทฯ
  สร้างทีมงานในแผนกลูกค้าสัมพันธ์ เพื่อพร้อมดูแลและพัฒนาคุณภาพชีวิตของลูกค้า AP ทุกท่าน
  นอกจากนั้นบริษัทฯ ยังได้เพิ่มจำนวนพนักงานของบริษัท สมาร์ท เซอร์วิส แอนด์ แมเนจเม้นท์
  จำกัด บริษัทฯ ในเครือ AP ที่มีหน้าที่บริหารจัดการโครงการภายใต้การพัฒนาของบริษัท
  ทั้งในอนาคตยังมีเป้าหมายที่จะรับบริหารโครงการอื่นๆที่มิได้พัฒนาโดย AP อีกด้วย
  และอีกบริการหนึ่งของบริษัทในเครือที่มีการเติบโตอย่างรวดเร็ว คือ ธุรกิจนายหน้า ตัวแทน
  ซื้อขาย เช่าอสังหาริมทรัพย์ ภายใต้การดำเนินงานของบริษัท กรุงเทพ ซิตี้สมาร์ท จำกัด
  พร้อมอำนวยความสะดวกแก่ลูกค้าในการซื้อ ขาย และเช่าที่อยู่อาศัยทุกประเภท

  บริษัทยังคงนโยบายที่จะสร้างบ้านในทำเลที่ตั้งในเขตเมืองหรือใกล้ศูนย์กลางทางธุรกิจเป็นหลัก
  โดยจะเน้นที่อยู่อาศัยในตลาดระดับกลาง (3-6 ล้านบาท) ถึง กลาง-บน (7-12 ล้านบาท)
  ทั้งนี้บริษัทพยายามสร้างความแตกต่างจากคู่แข่งโดยมุ่งเน้นที่จะพัฒนาด้านการออกแบบเพื่อตอบสนองความต้องการของลูกค้าเป้าหมายของบริษัท
  นอกจากนี้บริษัทยังมีนโยบายพัฒนาแต่ละโครงการทันทีหลังจากซื้อที่ดินซึ่งเป็นวัตถุดิบหลัก
  ทำให้อัตราการหมุนเวียนของสินค้าเร็วขึ้นเมื่อเทียบกับบริษัทคู่แข่ง และใช้สื่อโฆษณาทางทีวี
  หนังสือพิมพ์ และป้ายโฆษณาตามจุดต่างๆ ที่สำคัญ
  และพยายามที่จะรักษาคุณภาพมาตรฐานของบ้านที่สร้าง การบริการก่อนและหลังการขาย
  รวมทั้งมีบ้านบางส่วนที่มีการก่อสร้างก่อนขาย ประมาณ 20 – 30 %
  เพื่อสร้างความเชื่อมั่นให้กับลูกค้า รวมถึงการใช้แนวคิดบ้านสไตล์ Urbanion
  โดยได้รับการตอบสนองจากลูกค้าเป็นอย่างดี และจากการที่สินค้าส่วนใหญ่ของบริษัทในปัจจุบัน
  เป็นทาวน์เฮ้าส์ ซึ่งเน้นลูกค้าที่ต้องการที่อยู่อาศัยในเขตเมืองที่มีการคมนาคมสะดวก
  จึงมีคู่แข่งขันรายใหญ่น้อยราย ซึ่งจะมีที่อยู่อาศัยในทำเลที่แตกต่างกันด้วย
  และด้วยชื่อเสียงในด้านคุณภาพ และบริการ
  รวมทั้งการสำรวจความต้องการของผู้อยู่อาศัยในแต่ละพื้นที่เพื่อให้ได้ที่อยู่อาศัยที่ตรงตามความต้องการ
  จึงทำให้สินค้าของบริษัทเป็นที่ต้องการของผู้บริโภค

  ทั้งนี้ในปีที่ผ่านมา ผู้ประกอบการในธุรกิจต่างพากันปรับกลยุทธ์เพื่อให้สอดรับกับภาวะการแข่งขัน
  ดังนั้น การมุ่งขยายฐานลูกค้าไปยังทำเลอื่นๆ
  ตลอดจนการพัฒนาสินค้าให้มีรูปแบบที่หลากหลายยิ่งขึ้น ไม่ใช่เฉพาะสินค้าหลัก (Core Product)
  ของบริษัทเท่านั้น จึงเป็นแนวทางที่ผู้ประกอบการส่วนใหญ่เลือกใช้ เพื่อสร้างยอดขายให้มากขึ้น
  เช่น ผู้ประกอบการที่พัฒนาเฉพาะสินค้าแนวราบ เริ่มขยายฐานการพัฒนามาในตลาดคอนโดมิเนียม
  หรือผู้ประกอบการที่มุ่งพัฒนาเฉพาะสินค้าราคาถูก ก็เริ่มขยายการพัฒนาในสินค้าทุกประเภทมากขึ้น
  เป็นต้น ส่งผลให้เราได้เห็นภาพการแข่งขันรุนแรงในทุกเซ็กเม้นท์ โดยเฉพาะตลาดคอนโดมิเนียม
  เนื่องด้วยปัจจัยหลายอย่าง ทั้งราคาน้ำมันที่ปรับตัวสูงขึ้น และ Urbanization Trend
  หรือกระแสความต้องการที่อยู่อาศัยในเมืองที่กระตุ้นให้ซิตี้ คอนโด
  ได้รับความนิยมมากตรงกันข้ามกับบ้านเดี่ยวและทาวน์เฮ้าส์ที่ขยายตัวน้อยลง

  กลุ่มลูกค้าเป้าหมาย

  กลุ่มลูกค้าเป้าหมายของบริษัทจะเป็นกลุ่มลูกค้าซึ่งอยู่ในตลาดระดับกลางขึ้นไป (ระดับราคา 3-12
  ล้านบาท) ที่นิยมความสะดวกสบายในการเดินทางไปทำงานและนิยมที่จะซื้อทาวน์เฮ้าส์ บ้านเดี่ยว
  หรือคอนโดมิเนียม ในเขตพื้นที่ตัวเมืองหรือศูนย์กลางธุรกิจ (Center Business District)
  ของกรุงเทพมหานคร

  การตลาดและการจัดจำหน่าย

  บริษัทและบริษัทย่อยใช้การโฆษณาผ่านสื่อต่างๆ
  รวมทั้งการใช้ประโยชน์จากฐานลูกค้าหรือผู้มาเยี่ยมชมโครงการที่มีอยู่ แต่สื่อหลักที่ใช้จะเป็น
  ป้ายโฆษณา และหนังสือพิมพ์ เพื่อให้ลูกค้าเข้ามาติดต่อโดยตรง ที่สำนักงานขายของโครงการ
  การที่ป้ายโฆษณาเป็นสื่อที่สำคัญที่ใช้ เนื่องจากเห็นว่าความต้องการที่อยู่อาศัยนั้นจะมีลักษณะ
  "Geographic Demand"
  คือลูกค้าส่วนใหญ่น่าจะเป็นบุคคลที่รู้จักและคุ้นเคยกับพื้นที่ที่โครงการตั้งอยู่

  โครงการส่วนใหญ่ของบริษัทจะเป็นคอนโดนมิเนียม รองลงมาจะเป็นทาวน์เฮ้าส์และบ้านเดี่ยว
  โดยการเลือกรูปแบบที่อยู่อาศัยนี้จะขึ้นอยู่กับความเหมาะสมทางการตลาดของทำเลที่ตั้งของแต่ละโครงการ
  โดยบริษัทจะเน้นที่ตั้งอยู่ในรอบชั้นในของกรุงเทพมหานคร ในระดับราคา 3-10 ล้านบาทเป็นหลัก
  เนื่องจากผู้ประกอบการส่วนใหญ่จะเน้นการทำโครงการในระดับราคาสูงมากกว่า ดังนั้น
  ตลาดที่อยู่อาศัยในระดับกลางจึงมีการแข่งขันที่ไม่สูงนักเมื่อเทียบกับตลาดระดับบน
  จุดแข็งทางด้านการตลาดของบริษัทและบริษัทย่อย คือ
  การเลือกทำเลที่ตั้งโครงการที่ตอบสนองผู้บริโภคได้ดี
  ซึ่งมาจากการทำการสำรวจทางด้านการตลาด
  และมีการทำอย่างต่อเนื่องเพื่อสร้างภาพพจน์ของสินค้าต่อลูกค้า
  โครงการใหม่ส่วนใหญ่ของบริษัทและบริษัทย่อย จะเปิดตัวภายใต้ชื่อ []
  ซึ่งประกอบไปด้วยโครงการบ้านกลางกรุง , บ้านกลางเมือง , The City , The Address
  , Life , The Centro , BIZTOWN และ Rhythm ซึ่งจะแยกด้วยระดับราคาจาก A+
  ไปจนถึง B โดยมีกลุ่มลูกค้าเป้าหมายดังนี้

  -------------- -------------------- ----------------- ------------------
  โครงการ        ประเภท               ช่วงราคา           อายุกลุ่มลูกค้า

  บ้านกลางกรุง     ทาวน์เฮ้าส์ , บ้านเดี่ยว   5 ล้านบาทขึ้นไป      35-50 ปี

  บ้านกลางเมือง    ทาวน์เฮ้าส์             2.5 - 7 ล้านบาท    28-40 ปี

  BIZTOWN        โฮมออฟฟิศ             7 – 12 ล้านบาท     35-50 ปี

  The City       บ้านเดี่ยว              5 – 12 ล้านบาท     35-55 ปี

  The Centro     บ้านเดี่ยว              3.5 – 6.5 ล้านบาท  30-45 ปี

  The Address    คอนโดมิเนียม           5 – 10 ล้านบาท     35-45 ปี

  Rhythm         คอนโดมิเนียม           3 – 6 ล้านบาท      30-40 ปี

  Life           คอนโดมิเนียม           2 – 3 ล้านบาท      23-35 ปี
  -------------- -------------------- ----------------- ------------------

  (ค) การจัดหาผลิตภัณฑ์เพื่อจำหน่าย

  ลักษณะการจัดให้ได้มาซึ่งผลิตภัณฑ์

  ในการพัฒนาอสังหาริมทรัพย์เพื่อขายนั้น ขั้นตอนจะเริ่มตั้งแต่การซื้อที่ดินมาพัฒนา และโอนให้ลูกค้า
  ซึ่งสามารถเขียนเป็นแผนผังได้พอเป็นสังเขป ดังต่อไปนี้

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

ในการก่อสร้างโครงการต่างๆ ของบริษัท
เดิมผู้รับเหมาของบริษัทจะเป็นผู้จัดหาวัสดุก่อสร้างเพื่อใช้ในการก่อสร้างตามที่ได้ตกลงไว้กับบริษัท
แต่เนื่องจากในสภาวะปัจจุบันที่มีผลมาจากเศรษฐกิจตกต่ำและมีการแข่งขันสูง
วัตถุดิบส่วนใหญ่บริษัทจึงจำเป็นต้องจัดหาเองเพื่อให้ได้ต้นทุนที่ถูกลงและได้รับเครดิตทางการค้าที่ดีขึ้น
วัตถุดิบที่บริษัทซื้อเองได้แก่ เสาเข็ม คอนกรีตโครงสร้าง ปูนซิเมนต์ เหล็กเส้น กระเบื้อง เซรามิค
สุขภัณฑ์ เป็นต้น ทั้งนี้บริษัทจะซื้อจากผู้จำหน่ายในประเทศหลายรายแทนการพึ่งพิงรายใดรายหนึ่ง
โดยจะพิจารณาจากราคาและคุณภาพของวัตถุดิบประเภทนั้นๆ เป็นหลัก

  ผลกระทบต่อสิ่งแวดล้อม

สำหรับธุรกิจพัฒนาอสังหาริมทรัพย์ ระบบการจัดสร้างสาธารณูปโภคของโครงการต่างๆ
อาจมีผลกระทบต่อสิ่งแวดล้อม ที่สำคัญคือ
ระบบระบายน้ำของโครงการอาจมีผลกระทบทำให้เกิดน้ำเสียต่อแหล่งน้ำสาธารณะได้
หากระบบบำบัดไม่ดีพอ
อย่างไรก็ตามบริษัทได้จัดให้มีระบบการกำจัดน้ำเสียในบ้านแต่ละหลังที่บริษัทสร้างขึ้นก่อนที่จะระบายน้ำที่ได้รับการบำบัดแล้วลงบ่อพักเพื่อให้สามารถตรวจสอบว่าได้มาตรฐานตามที่กำหนดหรือไม่ก่อนที่จะระบายลงทางน้ำสาธารณะต่อไปเพื่อมิให้มีผลกระทบต่อแหล่งน้ำสาธารณะ

  งานที่ยังไม่ได้ส่งมอบ

บริษัทและบริษัทย่อยรับรู้รายได้ตามอัตราส่วนของงานที่ทำเสร็จ
โดยจะรับรู้รายได้เมื่อได้รับชำระเงินเกินกว่าร้อยละ 20 ของสัญญาแต่ละสัญญา
และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
ของงานก่อสร้างทั้งโครงการ ในกรณีคอนโดมิเนียมจะต้องมียอดขายร้อยละ 40 ของพื้นที่ที่เปิดขาย

ณ วันที่ 31 ธันวาคม 2552
บริษัทและบริษัทย่อยมีบ้านที่อยู่ระหว่างการก่อสร้างซึ่งเป็นยอดบ้านที่ได้ทำสัญญาแล้วและรอส่งมอบให้แก่ลูกค้า
ดังตารางต่อไปนี้

+---+-----------------------+------------------+-----------+----------+
| ล |   โครงการ             |   ที่ตั้ง            |   บ       |          |
| ำ |                       |                  | ้านรอส่งมอบ |          |
| ด |                       |                  |           |          |
| ับ |                       |                  |           |          |
+===+=======================+==================+===========+==========+
|   |                       |                  |   มูลค่าขาย |   จ      |
|   |                       |                  |           | ำนวนหน่วย |
|   |                       |                  |           |          |
|   |                       |                  |  (ล้านบาท) |   (ยูนิต)  |
+---+-----------------------+------------------+-----------+----------+
| 1 |   บ้านกลางกรุง The Nice |   ถ.รัชโยธิน       |   29      |   2      |
|   |   (France) รัชวิภา      |                  |           |          |
+---+-----------------------+------------------+-----------+----------+
| 2 |   บ้านกลางกรุง The      |   แยกประชานุกูล    |   169     |   28     |
|   |   Royal Vienna รัชวิภา  |                  |           |          |
+---+-----------------------+------------------+-----------+----------+
| 3 |   THE CITY ปิ่นเกล้า     |   ถ.ป            |   92      |   12     |
|   |                       | ิ่นเกล้า-พุทธมณฑลสาย |           |          |
|   |                       |   2              |           |          |
+---+-----------------------+------------------+-----------+----------+
| 4 |   The City            |   ถ.รัตนาธิเบศร์    |   166     |   20     |
|   |   รัตนาธิเบศร์ - แคราย   |                  |           |          |
+---+-----------------------+------------------+-----------+----------+
| 5 | The City พระราม 5 -   |   ถ.นครอินทร์      |   126     |   15     |
|   | ราชพฤกษ์               |                  |           |          |
+---+-----------------------+------------------+-----------+----------+
| 6 |   บ้านกลางเมือง         |   ถ.เพชรเกษม     |   154     |   25     |
|   |   Urbanion            |                  |           |          |
|   |                       |                  |           |          |
|   |   สาทร - ตากสิน        |                  |           |          |
+---+-----------------------+------------------+-----------+----------+
| 7 |   บ้านกลางเมือง         |   ถ.กรุงเทพกรีฑา   |   3       |   1      |
|   |   Urbanion            |                  |           |          |
|   |                       |                  |           |          |
|   |   พระราม 9 – วงแหวน   |                  |           |          |
+---+-----------------------+------------------+-----------+----------+
| 8 |   บ้านกลางเมือง         |   ซ.สุขุมวิท 113    |   28      |   10     |
|   |   Urbanion สุขุมวิท 113  |                  |           |          |
+---+-----------------------+------------------+-----------+----------+
| 9 |   บ้านกลางเมือง         |   ถ.พัฒนาการ      |   47      |   10     |
|   |   Urbanion ศรีนครินทร์   |                  |           |          |
+---+-----------------------+------------------+-----------+----------+
| 1 |   บ้านกลางเมือง         |   ถ.ลาดพร้าว      |   196     |   36     |
| 0 |   Urbanionพระราม 9    |                  |           |          |
|   |   ลาดพร้าว             |                  |           |          |
+---+-----------------------+------------------+-----------+----------+
| 1 |   BIZTOWN ศรีนครินทร์    |   ถ.พัฒนาการ      |   78      |   12     |
| 1 |                       |                  |           |          |
+---+-----------------------+------------------+-----------+----------+
| 1 |   BIZTOWN ลาดพร้าว     |   ถ.ลาดพร้าว      |   107     |   10     |
| 2 |                       |                  |           |          |
+---+-----------------------+------------------+-----------+----------+
| 1 |   The Address Chidlom |   ซ.สมคิด         |   1,220   |   183    |
| 3 |                       |                  |           |          |
+---+-----------------------+------------------+-----------+----------+
| 1 |   The Address         |   ถ.เพชรบุรีตัดใหม่  |   187     |   29     |
| 4 |   Pathumwan           |                  |           |          |
+---+-----------------------+------------------+-----------+----------+
| 1 |   The Address         |   ถ.ศรีอยุธยา      |   833     |   120    |
| 5 |   Phayathai           |                  |           |          |
+---+-----------------------+------------------+-----------+----------+
| 1 |   The Address Asoke   |   ถ.เพชรบุรีตัดใหม่  |   2,915   |   493    |
| 6 |                       |                  |           |          |
+---+-----------------------+------------------+-----------+----------+
| 1 |   Life @ BTS Thaphra  |   ถ.รัชดาภิเษก     |   -       |   1      |
| 7 |                       |   เขตธนบุรี        |           |          |
+---+-----------------------+------------------+-----------+----------+
| 1 |   Life @ Sathorn 10   |   ซ.สาทร 10      |   628     |   164    |
| 8 |                       |                  |           |          |
+---+-----------------------+------------------+-----------+----------+
| 1 |   Life @              |   ถ.รัชดาภิเษก     |   698     |   261    |
| 9 |   Ratchada-Suthisan   |                  |           |          |
+---+-----------------------+------------------+-----------+----------+
| 2 |   Life @ Sukhumvit 65 |   ถ.สุขุมวิท        |   1,280   |   432    |
| 0 |                       |                  |           |          |
+---+-----------------------+------------------+-----------+----------+
| 2 |   Life @ Haui Khwang  |   ถ.รัชดาภิเษก     |   952     |   348    |
| 1 |                       |                  |           |          |
+---+-----------------------+------------------+-----------+----------+
| 2 |   Life @ Sukhumvit 67 |   ถ.สุขุมวิท        |   110     |   23     |
| 2 |                       |                  |           |          |
+---+-----------------------+------------------+-----------+----------+
| 2 |   Life @ Ladprao 18   |   ถ.ลาดพร้าว      |   1,007   |   272    |
| 3 |                       |                  |           |          |
+---+-----------------------+------------------+-----------+----------+
| 2 |   Rhythm Ratchada *   |   ถ.รัชดาภิเษก     |   2,562   |   607    |
| 4 |                       |                  |           |          |
+---+-----------------------+------------------+-----------+----------+
|   |   รวม                 |                  |   13,587  |   3,114  |
+---+-----------------------+------------------+-----------+----------+

* เป็นโครงการที่บริษัทร่วมทุนกับกลุ่มแปซิฟิค สตาร์ ภายใต้ชื่อ บริษัท เอพี แปซิฟิค สตาร์ (รัชดา)
จำกัด โดยมีสัดส่วนการร่วมลงทุนร้อยละ 51:49